आरआईटी मंडल की बैठक में हंगामा
आदित्यपुर |भाजपा केसांगठनिक चुनाव में आरआईटी मंडल में उठे विरोध के स्वर रविवार की बैठक में फूट पड़े। बैठक में जैसे ही मंडल प्रभारी बलदेव मंडल पहुंचे, कार्यकर्ताओं ने हंगामा करना शुरू कर दिया। काफी मशक्कत के बाद कार्यकर्ताओं को शांत कराया गया। एक घंटे बाद बैठक शुरू हुई, जिसमें वरिष्ठ भाजपा नेताओं के नाम बूथ प्रभारी की सूची से हटाए जाने को लेकर मंडल प्रभारी को कार्यकर्ताओं के विरोध का सामना करना पड़ा। अाखिरकार गलती स्वीकारते हुए और एक दिन बाद बूथ प्रभारियों की संशोधित सूची जारी करने का आश्वासन दिया गया, तो हंगामा कर रहे कार्यकर्ता शांत हुए। बैठक में मंडल अध्यक्ष विष्णु नारायण सिंह के समर्थक काफी संख्या में मौजूद थे, जो हर हाल में बैठक में प्रस्तुत सूची ही जारी करने की मांग करने पर अड़े रहे।
bho_Deva hin_Deva